Ivar Egeberg

Ivar Egeberg (født 11. mars 1950) er en norsk politiker (Sp) og idrettsleder. Han var Senterpartiets generalsekretær fra 2006 til 2009. Han har også vært statssekretær, ordfører i Sørum kommune og generalsekretær i Norges idrettsforbund. I forbindelse med stillingene som generalsekretær i Norges idrettsforbund og senere også for Senterpartiet ble Egeberg involvert i økonomisk rot og rettssaker. 

Fra 1997 til 1998 var han statssekretær i Kulturdepartementet under Anne Enger Lahnstein.

Økonomisk rot og rettssaker 
I 2004 måtte Egeberg forlate Norges idrettsforbund etter økonomisk rot som medførte at flere hundre ansatte mistet sine jobber. Det var i etterkant en rettssak som behandlet Egebergs etterlønnskrav, der Egeberg ble tilkjent utestående lønn og saksomkostninger

Februar 2011 ble han idømt bot på 50 000 kroner i den såkalte partistøttesaken, der Senterpartiet under hans administrative ledelse mottok 500 000 kroner i ulovlig partistøtte fra Eidsiva Energi og 200 000 fra Troms Kraft. Partistøtten fra offentlig eide selskaper er brudd på partifinansieringsloven. Egeberg vedtok boten

Politiske verv 
 Kommunestyremedlem i Sørum 1983-2015
 Varaordfører i Sørum 1987–1991 og 1999–2015
 Ordfører i Sørum 1995–1999
 1. vararepresentant til Stortinget for Akershus Sp 1989–1993
 Statssekretær i Kulturdepartementet under Anne Enger Lahnstein 1997–1998

Andre stillinger 
 Generalsekretær i Det Norske Travselskap (2010)
 Generalsekretær i Senterpartiet (2006–2009)
 Generalsekretær Norges Fotballforbund
 Generalsekretær Norges idrettsforbund og olympiske komité
 Leder for sponsoravdeling i on Target
 Leder i Bislett Alliansen i 25 år

Referanser

Eksterne lenker 
 
 

Norske idrettsledere
Statssekretærer fra Sp
Sp-ordførere i Akershus
Ordførere i Sørum
Senterpartiets ledelse
Personer fra Sørum kommune
Friidrettsutøvere for IL i BUL